section_heading: Ostali korisnici
paragraph_text: Neposredno nakon okončanja I. svjetskog rata, Španjolska je pokrenula proces modernizacije svoje vojske. Zbog toga se obratila Velikoj Britaniji i Francuskoj, ali je na kraju jedino Pariz odobrio prodaju tenkova. Tako su prvi FT u Španjolsku isporučeni 23. lipnja 1919. Idućih deset FT kupljeno je tek u rujnu 1921. Španjolski FT prvi su put uporabljeni u borbi sredinom ožujka 1920. protiv pobunjenika u Maroku. Osim toga, intenzivno su rabljeni i tijekom Španjolskog građanskog rata od srpnja 1936. do travnja 1939.